Brainstorm 20130401 - 12 februari 2013: verschil tussen versies
Versie van 10 feb 2013 om 21:04 (brontekst bekijken)
Versie van 11 feb 2013 om 18:25 (brontekst bekijken)
== Ik wil wel soep ==
Versie van 11 feb 2013 om 18:25
Ik wil wel soep
Overgenomen van "https://hack42.nl/mediawiki/index.php?title=Brainstorm_20130401_-_12_februari_2013&oldid=11219" Gemeindebau - Wikipedia
Karl-Marx-Hof in Döbling, een van Wene se 23 administratiewe distrikte
Die Duitse term Gemeindebau verwys in Oostenryk na 'n soort munisipale woonstelkompleks wat veral in die vroeë 20ste eeu opgerig is om die groot woningsnood te verlig. Gemeindebauten het sedert die 1920's 'n belangrike deel van Wene se boukuns en kultuur geword.
1.2 Gemeindebauten van die Eerste Republiek
1.3 Stagnasie tussen 1934 en 1945
1.4 Gemeindebauten sedert 1945
§Geskiedenis[wysig | wysig bron]
§Voorgeskiedenis[wysig | wysig bron]
Vanweë die instroming uit die Donau-monargie se kroonlande het die Weense bevolking vinnig gegroei tot meer as twee miljoen. Dit het veral vir die werkersklas tot 'n nypende woningsnood en haglike behuisingstoestande gelei, maar ook tot relatief hoë huurgelde. So was baie gesinne genoodsaak om loseerders of sogenaamde Bettgeher ("inslapers") in te neem. Oorbevolking van woonstelle het 'n probleem geword en die ellende van bewoners nog vergroot. Teen die vorige eeuwisseling het 300 000 inwoners nie oor hul eie woning beskik nie, terwyl 90 000 mense as "inslapers" gehuisves is.
Omstreeks 1900 het die eerste sogenaamde werkwonings as voorlopers van munisipale woningbou ontstaan. Ook talle nuutgestigte welwillendheidsorganisasies en verenigings het 'n bydrae gelewer om die ellende te verlig.
Hierdie ontwikkeling is deur die Eerste Wêreldoorlog belemmer sodat in 1917 byna driekwart van alle Weense woonstelle oorbevolkte een- en tweekamerwonings was. In daardie jaar was die konserwatiewe regering genoodsaak om armer huurders tegemoet te kom: nuwe wette is afgekondig wat meer regte aan huurders gegee het - waaronder die sogenaamde Friedenszins, wat huurgeldverhogings beperk het, asook nuwe regulasies waarvolgens die opsegging van 'n huurkontrak deur die verhuurder aan bepaalde voorwaardes onderworpe was.
Die nuwe wetgewing was een van die voorvereistes vir die totstandkoming van latere munisipale woningbouprojekte.
§Gemeindebauten van die Eerste Republiek[wysig | wysig bron]
Metzleinstalerhof - Wene se eerste Gemeindebau (1919-1920)